# John Cusack

John Paul Cusack (Evanston, Illinois, 28 de juny de 1966) és un actor i guionista de cinema i televisió estatunidenc. Ha estat nominat als Globus d'Or, als BAFTA i als Premis del Sindicat d'Actors. És conegut per pel·lícules com Being John Malkovich (1999), High Fidelity (2000), La parella de l'any (2001), 1408 (2007) o 2012 (2009). A banda, és actiu políticament i pertany als Socialistes Democràtics d'Amèrica.

## Biografia

Jonn Cusack va néixer al si d'una família catòlica d'ascendència irlandesa. Tant son pare, Dick Cusack, com els seus germans, Ann, Bill, Joan i Susie, han estat també actors de professió. Sa mare, Nancy, és una professora de matemàtiques jubilada i activista política.
Va començar a actuar des que era nen. Acudí a classes al Piven Theatre Workshop de Chicago juntament amb la seva germana Joan, i amb dotze anys ja havia fet diverses veus en off per a anuncis i algunes aparicions en obres teatrals. La seva primera pel·lícula fou la comèdia Class (1983). Més endavant aconseguí el paper d'en John Bender a la pel·lícula de John Hughes, The Breakfast Club, però fou substituït per Judd Nelson.
El 1988 fundà un grup de teatre, The New Criminals, per al qual ha dirigit nombrosos muntatges.

## Filmografia

| Class (1983) Sixteen Candles (1984) Grandview, U.S.A. (1984) The Sure Thing (1985) Natty Gann (1985) Better Off Dead (1985) Compta amb mi (1986) One Crazy Summer (1986) Persecución intensa (1987) Broadcast News (1987) Els vuit eliminats (1988) Tapeheads (1988) Say Anything... (1989) Arma secreta (1989) Els estafadors (1990) El vertader ésser (1991) Ombres i boires (1992) Ciutadà Bob Roberts (1992) Roadside Prophets (1992) Money or Nothing (1993) El mapa del cor humà (1993) Floundering (1994) Bales sobre Broadway (1994) El balneari de Battle Creek (1994) City Hall (1995) Un assassí una mica especial (1997) Con Air (1997) Anastàsia (1997, veu) Mitjanit al jardí del bé i del mal (1997) Chicago Cab (1997) This is my Father (1998) The Thin Red Line (1998) Pushing Tin (1999) Cradle Will Rock (1999) Being John Malkovich (1999) High Fidelity (2000) La parella de l'any (2001) Serendipity (2001) Max (2002) Adaptation: el lladre d'orquídies (2002) | Identitat (2003) Runaway Jury (2003) I que li agradin els gossos (2005) The Ice Harvest (2005) The Contract (2006) Martian Child (2007) La vida sense la Grace (2007) War, Inc. (2007) 1408 (2007) Igor (2008) 2012 (2009) Jacuzzi al passat (2010) Shanghai (2010) The Raven (2012) The Factory (2012) The Paperboy (2012) The Numbers Station (2013) The Frozen Ground (2013) El majordom (2013) Grand Piano (2013) We Are Not Animals (2013) Adult World (2013) The Bag Man (2014) Mapes a les estrelles (2014) Drive Hard (2014) The Prince (2014) Love & Mercy (2014) Segrestada (2014) Dragon Blade (2015) Hot Tub Time Machine 2 (2015) Chi-Raq (2015) Cell (2016) Arsenal (2017) Blood Money (2017) Singularity (2017) Distorted (2018) River Runs Red (2018) Never Grow Old (2019) Pursuit (2022) |

## Referències

* ↑ Consultat el 2010 Premis i nominacions de John Cusack imdb (en anglès)
* ↑ Consultat el 2010 Filmografia com a actor imdb (en anglès)
* ↑ «Hollywood actor John Cusack hopes 'Modi goes way of Trump sooner or later'» (en anglès). The Week, 22-01-2021. [Consulta: 12 agost 2022].
* 1 2 3 Consultat el 2010 Biografia de John Cusack imdb (en anglès)
* ↑ Pfeffer, Stephanie Emma «Say Anything» (en anglès). Chicago Magazine, 07-06-2007 [Consulta: 12 gener 2023].
* ↑ «Mapes a les estrelles». Ésadir.cat. [Consulta: 9 desembre 2022].